# Llegeix el text següent amb atenció:

Carles Queralt Puigcercós

C. dels Cocoters, 28, 2n 08000 Figueres

Sr. Franc Massip

Director de l’escola bressol La casa dels nens Av. de Salvador Dalí, s/n

08000 Figueres

Senyor,

He vist l’anunci de la vostra escola, publicat el 8 de març passat en la revista local Figueres m’enamora, en el qual oferiu una plaça de monitor/a de lleure infantil a mitja jornada.

Voldria manifestar-vos el meu interès per aquest lloc i, per això, us faig arribar el meu currículum.

Aquest curs acabo la diplomatura en Ciències de l’Educació a la Universitat Ramon Llull, en la qual m’estic especialitzant en Educació infantil. A més, tinc una llarga experiència com a monitor de lleure.

Aquesta trajectòria, que podeu resseguir en el currículum adjunt, es deu a l’interès que des de ben jove m’han despertat els infants, cosa que m’ha portat sempre a lligar-m’hi des de projectes i feines distintes.

Us agrairé que tingueu en compte el meu currículum en el procés selectiu que heu de portar a terme. Atentament,

Figueres, 9 de març de 2016

1. Resol:

## a Digues de quin tipus de carta es tracta.

## b Qui l’envia? A qui l’envia?

NOM:

c Resumeix en poques paraules el contingut de cada paràgraf de la carta.

d Encercla els connectors que hi ha en el text.

# Afegeix un complement directe i un complement indirecte a aquestes frases:

## a He comprat

b Vas portar

c Han llogat

d Faig

1. Relaciona cada frase amb l’estructura del seu complement:

Confio que li ho diràs. **• •** Sintagma preposicional Renuncia al premi. **• •** Pronom feble

Pensa-hi. **• •** Preposició + infinitiu Pensa a dir-li. **• •** Que + oració